Sinar
Rohani
P e m b i m b i n g  U m m a h Bil 2/2022

P E R C U M A

SYURGA;
LAYAKKAH
KITA?

PersPektif
Syurga; Layakkah Kita?
fikrah
Apa Yang Menghalang Untuk Ke Syurga
fokus
Penjawat Awam: Jalan Ke Syurga Atau Neraka?
turath
Cerita Syurga Dalam Al-Quran
takzirah
Tersungkur Di Pintu Syurga
Dakwah
Hadis “Akan Muncul Kepada Kamu Sekarang Seorang Ahli Syurga”
CerPeN
Kerana Syurga Itu Murah
iNfo
Nama-Nama Syurga Dan Tingkatnya
MiMbar
KHUTBAH : Indahnya Syurga
iNsPirasi
Kisah Cinta Sahabat Untuk Menuju Ke Syurga

Sajak

Syair Al’ITiraf
    dan Terjemahannya

Jabatan Kemajuan Islam Malaysia.

Hak Cipta Terpelihara.

Tidak dibenarkan mengeluar ulang mana-mana
bahagian artikel, ilustrasi dan isi kandungan
majalah ini dalam segala bentuk dan dengan
pelbagai cara sekalipun, sama ada secara
elektronik, fotokopi, mekanik, rakaman atau
cara lain sebelum mendapat izin bertulis
daripada Ketua Pengarah JAKIM.

Sinar Rohani diterbitkan secara dalam talian
oleh Jabatan Kemajuan Islam Malaysia
(JAKIM) bermula tahun 2016/1437H.

Sidang Pengarang berhak melakukan
perubahan ke atas karya yang dikirimkan selagi
tidak mengubah isi kandungannya. Karya yang
telah disiarkan boleh diterbitkan semula dengan
syarat mendapat keizinan daripada Ketua
Pengarah JAKIM. Semua sumbangan yang
dikirimkan sama ada disiarkan atau tidak, tidak
akan dikembalikan. Sidang Pengarang juga
tidak bertanggungjawab berkaitan kehilangan
tulisan yang dikirim melalui pos atau e-mel.

Artikel yang disiarkan dalam majalah ini tidak
semestinya mencerminkan pendirian dasar
JAKIM. Ia merupakan pendapat penulis sendiri.

Ilaahii lastu lil firdausi ahlaan wa laa aqwaa ‘alaa naaril jahiimi
Wahai Tuhanku, aku tidak layak menjadi penghuni syurga.
Namun, aku juga tidak sanggup menjadi penghuni neraka.

Fa hablii taubatan waghfir zunuubii fa innaka
ghaafirudzdzambil ‘azhiimi

Terimalah taubat-taubat hamba dan ampunilah dosa-dosaku.
Sesungguhnya Engkaulah Maha Pengampun dosa yang besar.

Dzunuubii mitslu a’daadir rimaali fa hablii taubatan yaa dzaaljalaali
Dosa-dosaku bagaikan pepasir. Terimalah taubatku wahai Tuhan

Yang Maha Agung.

Wa ‘umrii naaqishun fii kulli yaumi wa dzambii zaa-idun
kaifah timaali

Sementara umurku kian hari kian berkurang. Dan dosaku kian
bertambah, bagaimana mungkin aku mampu memikulnya.

Ilaahii ‘abdukal ‘aashii ataaka muqirran bidzdzunuubi
wa qad da’aaka

Wahai, Tuhanku! hamba-Mu yang penuh dengan dosa ini, Kini
datang menghadap-Mu memohon ampunan.

Fa in taghfir fa anta lidzaaka ahlun wa in tathrud faman
narjuu siwaaka

Jika Engkau mengampuni, maka Engkaulah yang berhak
mengampuni. Namun, jika Engkau menolak, kepada siapakah lagi

aku berharap selain Engkau.

2  |   SINAR ROHANI  |  BIL. 2/2022

Nur Madihah Binti Rakes Junaidi
Bahagian Penerbitan, JAKIM Sinar

Rohani
P e m b i m b i n g  U m m a h Bil 2/2022

P E R C U M A

JABATAN KEMAJUAN ISLAM MALAYSIA

SYURGA;
LAYAKKAH
KITA?

PersPektif
Syurga; Layakkah Kita?
fikrah
Apa Yang Menghalang Untuk Ke Syurga
fokus
Penjawat Awam: Jalan Ke Syurga Atau Neraka?
turath
Cerita Syurga Dalam Al-Quran
takzirah
Tersungkur Di Pintu Syurga
Dakwah
Hadis “Akan Muncul Kepada Kamu Sekarang Seorang Ahli Syurga”
CerPeN
Kerana Syurga Itu Murah
iNfo
Nama-Nama Syurga Dan Tingkatnya
MiMbar
KHUTBAH : Indahnya Syurga
iNsPirasi
Kisah Cinta Sahabat Untuk Menuju Ke Syurga

KandunganSidang
Redaksi

SAJAK
Syair Al I’tiraf dan Terjemahannya

SIDANG REDAKSI

LAMAN PENGARANG
Bilal Bin Rabbah Masih Di Dunia, Namun
Berjalan Dalam Syurga

PERSPEKTIf
Syurga; Layakkah Kita?

fIKRAH
Apa Yang Menghalang Untuk Ke Syurga

foKUS
Penjawat Awam: Jalan Ke Syurga Atau Neraka?

TURATH
Cerita Syurga Dalam Al-Quran

TAKzIRAH
Tersungkur Di Pintu Syurga

DAKWAH
Hadis “Akan Muncul Kepada Kamu Sekarang
Seorang Ahli Syurga”

CERPEN
Kerana Syurga Itu Murah

INfo
Nama-Nama Syurga Dan Tingkatnya

MIMbAR
KHUTBAH : Indahnya Syurga

INSPIRASI
Kisah Cinta Sahabat Menuju Ke Syurga

PENAUNG
Datuk Hajah Hakimah Binti
Mohd Yusoff
(Ketua Pengarah JAKIM)

PENASIHAT
Haji Ruslan Bin Said
(Timbalan Ketua Pengarah (Operasi)

KETUA PENGARANG
Azman Bin Mat Hassan

PENGARANG
Mohd Meeftah Bin Anuar

PENoLoNG PENGARANG
Nur Madihah Binti Rakes Junaidi

PENYUNTING
Mohamad Zahir Bin Abdul Halim

PENGURUS EDARAN
Nurul Widyamirza Binti Sujan@Jan

PEMbANTU EDARAN
Husna Salsabila Binti Mohd Al’Ikhsan
Nurain Atiqah Binti Mohd Hazim

REKAbENTUK
Percetakan Norfatimah Sdn. Bhd

2
3
4

5

8
10
14
18

21

23
26
27
31

BIL. 2/2022  |  SINAR ROHANI  |  3

4  |   SINAR ROHANI  |  BIL. 2/2022

Laman Pengarang

Bilal Bin RaBBah;
Masih Di Dunia
Namun Sudah
Berjalan Di Syurga

Ustaz Haji Mohd Meeftah bin Haji Anuar

Anotasi
Pengarang

Pabila kita singkap kisah hidup Saidina Bilal bin
Rabah, keinsafan pasti menggamit sanubari

kita yang luhur. Beliau melalui kehidupan yang
penuh dengan kegetiran. Lahirnya beliau di daerah
as-Sarah kira kira 43 tahun sebelum Hijrah. Beliau
merupakan seorang budak berkulit hitam dan sering
diajuk sebagai Ibnus Sauda’ yang bermaksud anak
lelaki kepada perempuan berkulit hitam.

Sebelum beliau memeluk Islam, beliau merupakan
seorang hamba kepada Umayyah bin Khalaf.
Hamba kepada seorang kafir tegar yang amat
memusuhi Islam. Namun ketika beliau bertekad
membuat keputusan untuk memeluk Islam,
semuanya dilakukan secara sir. Ibadahnya dan
ikhtiarnya untuk mendalami ilmu agama, segalanya
dilakukan dalam keadaan rahsia.

Walau bagaimanapun, selepas keislamannya
diketahui umum, Umayyah bermati-matian memaksa
Bilal untuk kembali ke agama asalnya. Diseksanya,
diazabnya, namun keteguhan iman Bilal terhadap
Islam tersangatlah mantap dan tiada tandingan.

Walaupun beliau telah diseksa di tengah-tengah
panas terik matahari, di atas perutnya diletakkan
batu yang besar demi meruntuhkan keimanannya,
namun beliau tetap istiqamah dalam iman.
Ahadun… ahad... ahadun… ahad… Begitulah
ungkapan beliau. Sekelumit pun tidak kedengaran
panggilannya kepada sesama makhluk. Begitulah
kesan tarbiah baginda Nabi SAW.

Sehinggalah Saidina Abu Bakar membelinya dengan
harga yang sangat tinggi. Sangka Umayyah,
dengan meletakkan harga yang tinggi, pasti Saidina
Abu Bakar akan melupakan hasratnya. Namun
sangkaannya meleset, ternyata Abu Bakar sanggup
membelinya dan seterusnya membebaskannya.
Betapa dahsyatnya keimananan Bilal Bin Rabah,
sehingga ada beberapa dalil yang menyebut perihal
beliau dijanji dengan kenikmatan syurga.

Daripada Abu Hurairah RA, baginda Nabi SAW
bersabda kepada Bilal seusai solat subuh:

Maksud:
“Wahai Bilal! Khabarkan kepadaku amalan yang
paling utama yang telah kamu lakukan sejak
memeluk Islam. Ini kerana, aku mendengar suara
tapak kakimu berjalan jalan di dalam Syurga.”
Bilal menjawab: “Tidak ada amalan utama yang
aku amalkan kecuali setelah aku berwuduk tidak
kira waktu malam atau siang melainkan aku akan
pastikan diriku solat dengan wuduk tersebut (solat
sunat) selain solat-solat yang diwajibkan ke atasku.”

(Hadis Riwayat Bukhari, no. 1149)

Berdasarkan penjelasan para ulama hadis, kisah
baginda Nabi SAW mendengar tapak kaki Bilal di
dalam syurga adalah sahih dan ia turut diriwayatkan
oleh Imam Bukhari melalui kitab sahihnya.

Kisah ini membuktikan betapa hebatnya kedudukan
Saidina Bilal Bin Rabah, asbab keteguhan
keimanannya kepada Allah SWT dan juga
kecintaannya kepada baginda Nabi SAW, terbukti
dengan beliau mengamalkan sunnah-sunnah yang
diajar oleh baginda Nabi SAW. Walaupun sunnah
yang kelihatan kecil, namun ganjarannya begitu
besar, sebesar ganjaran syurga.

BIL. 2/2022  |  SINAR ROHANI  |  5

Perspektif

Manusia sebagai khalifah Allah SWT di muka
bumi menanggung amanah dan taklif untuk

melaksanakan segala titah perintah Allah SWT dan
meninggalkan larangannya. Dengan kata lain,
untuk mengabdikan diri kepada Allah SWT dan
mentahqiqkan ‘ubudiyyah kepada-Nya selaras
dengan firman Allah SWT:

Maksudnya: “Dan tidaklah aku menciptakan jin dan
juga manusia melainkan untuk mereka beribadah
kepada-Ku.”

Surah al-Zariyat (56)

Justeru, terlalu banyak cabaran, sementelahan lagi
musuh utama kita adalah 4 iaitu; iblis dan syaitan,
dunia, manusia atau makhluk dan nafsu. Sesiapa
yang diselamatkan daripada digoda dengan
4 musuh ini, nescaya selamatlah dia. Hakikat
kehidupan ini, bukan semata-mata di dunia tetapi
di sana ada negeri akhirat yang bersifat baqa’
dan kekal abadi. Itulah pembalasan hakiki yang
sebenarnya. Puncak kebahagiaan seseorang ialah
apabila seseorang itu layak mendapat balasan
syurga daripada Tuhan yang Maha Esa lagi Maha
Berkuasa. Firman Allah SWT:

Maksudnya: “Wahai Tuhan kami, berilah kami
kebaikan di dunia dan kebaikan di akhirat, dan
peliharalah kami dari azab neraka.”

Surah al-Baqarah (201)

Imam Ibn Kathir berkata: Kebaikan di akhirat
mencakupi masuk ke dalam syurga – yang
merupakan kebaikan yang tertinggi – kemudahan
hisab dan pelbagai urusan akhirat yang lain.
Manakala keselamatan dari api neraka pula bererti

juga kemudahan dari pelbagai faktor penyebabnya
di dunia, iaitu berupa perlindungan daripada
segala dosa dan larangan serta terhindar daripada
pelbagai syubhat dan perkara haram.
(Lihat tafsir al-Quran al-‘azim, 1/390)

Takrif Syurga

Menurut al-Raghib al-Asfahani, perkataan jannah
merujuk kepada taman atau bustan yang dipenuhi
pokok yang lebat dedaunannya sehingga menutupi
bumi, dan terkadang, lafaz jannah juga merujuk
kepada pokok-pokok tersebut.

(Lihat Mufradat alfaz al-Quran, hlm. 204)

Ibn Manzur pula berkata bahawa perkataan jannah
bermaksud taman atau hadiqah. Beliau menukilkan
pandangan Abu ‘Ali yang menyebut bahawa jannah
merujuk kepada taman yang memiliki pelbagai
pokok seperti kurma dan anggur. Jika tidak terdapat
pokok-pokok tersebut, ia hanya dipanggil hadiqah
sahaja, dan bukannya jannah.

(Lihat Lisan al- ‘arab, 13/100)

Dari sudut istilah, Sayyid Sabiq berkata bahawa
jannah merujuk kepada suatu tempat yang telah
disediakan oleh Allah SWT untuk hamba-Nya yang
bertakwa sebagai ganjaran kepada mereka atas
keimanan dan amalan soleh yang dilakukan.

(Lihat al- ‘aqa’id al-islamiyyah, hlm. 301)

Betapa indahnya syurga cukup digambarkan dalam
sebuah hadith qudsi firman Allah SWT: Daripada Abu
Hurairah RA, Rasulullah SAW bersabda: “Allah SWT
berfirman:

Maksudnya: “Aku telah menyediakan untuk hamba-
hamba-Ku yang soleh apa yang tidak pernah dilihat
oleh mata, tidak pernah didengar oleh telinga

Syurga;
Layakkah Kita?

Datuk Dr. Haji Zulkifli Mohamad
Al-Bakri

BIL. 2/2022  |  SINAR ROHANI  |  5

6  |   SINAR ROHANI  |  BIL. 2/2022

dan tidak pernah terlintas di dalam hati seorang
manusia.”

Riwayat al-Bukhari (4779) dan Muslim (2824)

Al-Hafiz Ibn Hajar berkata: Dalam hadis lain disebutkan
tentang latar belakang hadis ini, iaitu Nabi Musa
AS bertanya kepada Tuhannya tentang penghuni
syurga yang paling mulia kedudukannya? Maka
Allah SWT berfirman: “Aku menanam kemuliaan
mereka dengan tangan-Ku, lalu Aku menutupinya.
Tidak ada mata yang pernah melihatnya, tidak ada
telinga yang pernah mendengarnya, dan tidak
pernah terlintas dalam hati seorang manusia.

(Lihat fath al-bari, 13/310)

Allah SWT berfirman:

Maksudnya: “Maka tidak ada seseorang pun yang
mengetahui satu persatu persediaan yang telah
dirahsiakan untuk mereka (dari segala jenis nikmat)
yang amat indah dipandang dan menggembirakan,
sebagai balasan bagi amal-amal soleh yang mereka
telah kerjakan.”

(Surah al-Sajdah: 17)

Dalam ayat ini, Allah SWT menyebut tentang
balasan dan ganjaran yang dipersiapkan untuk
orang-orang beriman yang telah dijelaskan sifat
dan kriteria tersebut, di mana tidak ada seorang
pun yang mengetahui betapa besarnya pahala
yang disediakan oleh Allah SWT untuk mereka, yang
berupa kenikmatan dan kesenangan yang kekal
abadi. Di dalamnya penuh dengan kelazatan yang
tidak seorang pun pernah melihat yang serupa
dengan itu.

(Lihat tafsir al-Quran al-azhim, 6/364;
al-tafsir al-Munir, 21/206 dan

tafsir al-Maraghi, 21/113)

Ia adalah sebagai satu pahala bagi mereka atas
amalan-amalan yang mereka kerjakan di dunia.
Hal itu sebagai balasan dan ganjaran atas amalan-
amalan soleh mereka yang mereka simpan,
sembunyikan, tidak mereka pamerkan kepada
orang lain dan bebas daripada sifat riya’. Mereka
menyembunyikan setiap amalan baik mereka, maka
kerana itu Allah SWT juga menyembunyikan ganjaran
dan pahala mereka secara tersembunyi sebagai
satu bentuk penghormatan bagi mereka.

(Lihat Jami’ al-Bayan fi Ta’wil al-Quran, 20/177-182;
tafsir al-Quran al-azhim, 6/364 dan

al-tafsir al-Munir, 21/206)

Hal ini menggambarkan betapa besarnya
penghormatan dan keraian Allah SWT terhadap
orang-orang yang beriman itu, dan menggambarkan
bagaimana Allah sendiri mengendalikan persediaan
balasan yang disimpan di sisi-Nya, iaitu balasan
penghormatan yang menyenangkan hati. Tiada
siapa pun yang melihat balasan itu selain dari Dia
dan balasan itu akan terus berada di sisi-Nya dan
terlindung dari mana-mana pengetahuan makhluk
sehingga Dia sendiri yang mengemukakan balasan
itu pada hari mereka bertemu dengan-Nya kelak.

(Lihat fi zilal al-Quran, 5/2812)

Syurga ada Harganya

Firman Allah SWT:

Maksudnya: “Sesungguhnya Allah telah membeli
dari orang-orang yang beriman akan jiwa mereka
dan harta benda mereka dengan (balasan) bahawa
mereka akan beroleh syurga, (disebabkan) mereka
berjuang pada jalan Allah maka (di antara) mereka
ada yang membunuh dan terbunuh. (Balasan syurga
yang demikian ialah) sebagai janji yang benar yang
ditetapkan oleh Allah di dalam (kitab-kitab) Taurat
dan Injil serta Al-Quran; dan siapakah lagi yang lebih
menyempurnakan janjinya daripada Allah? Oleh itu,
bergembiralah dengan jualan yang kamu jalankan
jual-belinya itu, dan (ketahuilah bahawa) jual-beli
(yang seperti itu) ialah kemenangan yang besar.”

(Surah al-Taubah: 111)

Syeikh Dr Wahbah al-Zuhaili berkata: Firman-Nya
‘                     ’ adalah bentuk isti’arah penyertaan,
di mana usaha mereka dengan jiwa dan harta,
dan pemberian pahala usaha itu kepada mereka
dengan balasan syurga disamakan dengan jual beli.
Pada hakikatnya Allah SWT tidak mungkin membeli
sesuatu kerana sesungguhnya Allah SWT adalah
pemilik segala sesuatu.

(Lihat al-tafsir al-Munir, 6/60)

Perspektif

6  |   SINAR ROHANI  |  BIL. 2/2022

BIL. 2/2022  |  SINAR ROHANI  |  7

Beliau berkata lagi: Di sini Allah SWT mengungkapkan
usaha keras orang-orang beriman dengan jiwa dan
harta mereka dan memberi balasan kepada mereka
dengan syurga sebagai kemurahan, kemuliaan, dan
kebaikan. Allah SWT mengungkapkan hal itu dengan
jual beli dan ganti rugi, bahawa Allah SWT menerima
ganti rugi dari apa yang dimiliki dan dikorbankan
oleh hamba-hamba-Nya yang taat kepada-Nya.
Al-Hasan al-Basri dan Qatadah berkata, ‘Allah
SWT berjual beli dengan mereka, demi Allah harga
mereka menjadi sangat mahal.”

Maknanya adalah sesungguhnya Allah SWT membeli
daripada orang-orang beriman jiwa dan harta
dengan harga iaitu syurga atau Allah SWT memberi
perumpamaan tentang balasan mereka dengan
syurga atas pengorbanan mereka dengan jiwa
dan harta mereka di jalan Allah sebagai jual beli.
Kemudian kembali Allah SWT menjelaskan apa yang
dapat dilakukan dalam jual beli itu dan bagaimana
mereka menjual jiwa dan harta mereka dengan
harga syurga. Allah SWT berfirman, “Mereka berjihad
di jalan Allah dengan memerangi musuh-musuh
mereka atau mereka mati syahid di jalan Allah, sama
ada mereka dapat membunuh musuh atau mereka
yang terbunuh atau dapat melakukan dua-duanya,
maka wajib baginya mendapatkan syurga.”

(Lihat al-tafsir al-Munir, 6/62)

Saya terbaca satu kisah seorang lelaki yang menulis
di dalam Facebooknya seraya berkata: “Jika
sekiranya aku masuk syurga, aku ingin bertemu
dengan Rasullullah SAW. Rasul yang amat ku cintai.
Aku begitu ingin melihat kehebatan Abu Bakar al-
Siddiq, melihat ketegasan Umar ibn al-Khattab,
merasa kagum dengan sifat malunya Saidina
Uthman. Aku ingin bertemu dengan Saidina Ali yang
tangkas bermain senjata dan berperang, alangkah
baiknya jika aku dapat melihat kehebatan Khalid Al-
Walid yang merupakan salah satu pedang daripada
pedang Allah. Aku amat teringin untuk bertemu
dengan singa Allah SWT Hamzah bin Abdul Muttalib.
Alangkah baiknya sekiranya aku dapat mendengar
azan daripada muazzin Rasullullah SAW iaitu Bilal
bin al-Habsyi. Alangkah baiknya untuk aku bertemu
dengan Nu’man bin Muqarrin panglima yang
syahid pada zaman Sayyidina Umar. Aku bercita-
cita untuk bertemu dengan sahabat yang handal
dalam perkara halal dan haram seperti Mu’az bin
Jabal. Aku ingin bertemu dengan Imam Ahmad bin
Hanbal yang petah dalam berhujah. Melihat sendiri
kehebatan Imam Malik, kecerdikan Imam Syafie,
ketegasan Imam Ahmad, pembawa dan pembela
sunnah Nabi SAW, Imam Al Bukhari dan ramai lagi.
Persoalannya, aku termenung, seraya berkata,
tetapi untuk itu, syurga layakkah aku?”

Mengakhiri perbincangan ini, benarlah ucapan sang
sufi yang terkenal:

Wahai Tuhanku! Aku bukanlah ahli syurga al-Firdaus,

 Tetapi aku tidak kuat (menahan seksa)
neraka al-Jahim

Maka berilah aku taubat (ampunan) dan ampunilah
dosaku,

 Sesungguhnya Engkau Maha Pengampun
dosa yang besar.

(Lihat Nasa’ih al-’ibad, hlm. 17;
bughyatu al-Mustarsyidin, hlm. 106)

Marilah sama-sama kita tingkatkan amalan
yang membawa kita menuju ke syurga-Nya dan
menjarakkan kita daripada neraka-Nya dan pada
saat yang sama membawa kita kepada keredaan
Allah SWT. Saya akhiri dengan mengajak sidang
pembaca untuk sama-sama berdoa:

Maksudnya: “Ya Allah, kami mohon kepadamu,
keredaan-Mu dan syurga. Dan kami berlindung
dengan-Mu dari kemurkaan-Mu dan neraka.”

PerspektifPerspektif

BIL. 2/2022  |  SINAR ROHANI  |  7

8  |   SINAR ROHANI  |  BIL. 2/2022

apa
Yang Menghalang UntUk ke

SYURga
Syurga merupakan dambaan bagi setiap insan

yang beriman kepada Allah SWT. Seringkali
kita mendengar nasihat seorang guru kepada
anak muridnya, “Banyakkan amal soleh seperti
solat, puasa, bercakap sesuatu yang baik insyallah
balasan syurga untukmu”. Nasihat ini akan terjawab
dan menjadi realiti di akhirat kelak. Namun, nasihat
serta keinginan saja belum cukup ampuh, bahkan
perlukan suatu usaha untuk masuk ke dalamnya
kerana syurga itu bukan percuma. Menariknya
segala usaha untuk ke syurga perlu dipraktikkan
secara pengakuan dengan lidah, keyakinan yang
jitu dalam hati serta dilaksanakan dalam bentuk
perbuatan hanya untuk Allah semata sejak kecil lagi
selagi masih bernyawa di dunia ini.

Untuk mendapatkan syurga, kita perlu pastikan
apakah penghalang besar yang memungkinkan kita
terhalang untuk masuk ke syurga Allah SWT ini. Usah
risau, usah bimbang kerana kriteria penghalang ke
syurga ini sudah pun disebutkan dalam al-Quran dan
Hadis. Ayuh kita renungi tiga penghalang utama
individu Muslim untuk ke syurga.

PengHalang PerTama adalaH PerbuaTan Syirik
kePada allaH SWT.

Syirik merujuk kepada anggapan ataupun
menjadikan selain Allah SWT sebagai Tuhan. Jika
dilihat kepada penakrifan tersebut, ini adalah
perbuatan syirik yang besar sehingga pelakunya
boleh dianggap kafir, atau dalam bahasa mudahnya
keluar dari Islam (murtad). Ini dibuktikan dengan
firman Allah: “Demi Sesungguhnya! Telah kafirlah
orang-orang yang berkata: “Bahawasanya Allah
ialah Al-Masih ibni Maryam”, Sedangkan Al-Masih
sendiri berkata: “Wahai Bani Israil! Sembahlah Allah
Tuhanku dan Tuhan kamu”. “Bahawasanya sesiapa
yang mempersekutukan Allah dengan sesuatu
yang lain, maka sesungguhnya Allah haramkan
kepadanya syurga dan tempat kembalinya ialah

neraka dan tiadalah seseorang penolong pun bagi
orang-orang yang zalim”.

(Surah al-Maidah 5:72).

Namun terdapat juga syirik yang kecil, iaitu riya’
yang merujuk kepada pengharapan akan pujian
dari amal soleh yang dilakukan. Sebagai contoh,
segala macam amalan baik kita sudah menjadi
satu kemestian untuk dipaparkan dalam media
sosial dan hebahan kepada orang ramai dengan
harapan mendapat pujian yang melangit daripada
manusia. Justeru, apabila perkara ini sering dilakukan
maka inividu itu dikhuatiri menjadi penghalang untuk
masuk ke syurga. Ini kerana lesen ke syurga perlukan
bekalan amal soleh yang banyak, sedangkan individu
yang tenggelam dengan perbuatan riya’ sudah
semestinya tidak punya nilai atau markah dari amal
solehnya kerana semuanya sudah terhapus dengan
perbuatan riya’ itu tadi. Lantaran itulah, Rasulullah
sangat khawatir apabila umatnya menjadikan sifat
riya’ ini sebagai darah daging dalam kehidupan
harian. Baginda Rasulullah pernah bersabda:

Sesungguhnya sesuatu yang paling aku takutkan
terjadi pada kalian adalah syirik yang kecil: “Riya”

(Ahmad, No: 428).

Termasuk syirik kepada Allah adalah mempercayai
sepenuhnya bomoh yang sesat, ramalan nasib,
tahayyul, sihir, jampi-jampi yang tidak berasaskan al-
Quran dan hadis, kepercayaan-kepercayaan yang
tidak sesuai dengan akidah Islam.

PengHalang ke Syurga yang kedua adalaH
dengan menyemai SifaT Sombong dalam
keHiduPan.

Sorotan kronologi bagi sifat sombong pertama
dinyatakan dalam al-Quran ditujukan khusus kepada

Fikrah

Dr. Mohd Zahir Abdul Rahman
Pensyarah Universiti Sains Islam Malaysia

BIL. 2/2022  |  SINAR ROHANI  |  9

Iblis akibat enggan sujud kepada Nabi Adam atas
perintah Allah SWT serta membandingkan kelebihan
ciptaanya dengan Nabi Adam. Lantaran itulah,
sombong ini merujuk kepada merasa diri lebih
baik dan lebih mulia daripada orang lain. Lihatlah
penampilan saya, suara saya yang lebih bagus dari
orang lain. Oleh sebab itulah, Allah SWT menutup
pintu syurga bagi orang-orang yang sombong,
Rasulullah bersabda;

“Tidak masuk syurga bagi orang yang di dalam
hatinya sifat sombong walaupun sombong itu hanya
sebiji sawi”.

(Muslim, No: 91).

Disamping itu, kemurkaan Allah SWT lebih dahsyat
lagi kepada orang menyombongkan diri dan
berasa bangga dengan dosa yang dilakukannya.
Hal ini membuat diri semakin sukar untuk masuk
ke dalam syurga sebagaimana dikemukakan
dalam firmanNya: “Sesungguhnya orang-orang
yang mendustakan ayat-ayat (perintah) Kami dan
angkuh (merasakan dirinya lebih)dari mematuhinya,
tidak sekali-kali akan dibukakan bagi mereka pintu-
pintu langit dan mereka tidak akan masuk ke dalam
syurga sehingga unta masuk ke lubang jarum. Dan
demikianlah Kami membalas orang-orang yang
melakukan kesalahan”.

(Surah al-A’raf 7:40).

Disenaraikan empat jenis sifat sombong yang utama;

1. Merasa diri sendiri adalah yang paling bagus.
Situasi sombong jenis ini bermula apabila memiliki
kelebihan yang banyak seperti cantik dan cerdik.
Malangnya kelebihan yang dimiliki ini merabunkan
diri dan hati dari melihat orang lain yang lebih
hebat dari kelebihan yang dimilikinya.

2. Tidak senang pada apa sahaja nasihat atau
pandangan dari orang muda mahupun orang
tua. Sifat sombong seperti ini menganggap
diri sudah merasa sempurna, tidak punya
kekurangan. Seumpama menyombongkan diri
dengan ilmu yang dimiliki sehingga diberi gelaran
sarjana agung dan gelaran hebat di depan dan
di belakang namanya. Manakan boleh sarjana
agung seperti diri ini mendapat pandangan dari
orang yang tidak mempunyai gelaran akademik
yang bagus bahkan dikritik lagi.

3. Iri hati serta dengki terhadap kemajuan yang
dicapai oleh orang lain. Hal ini terjadi apabila
wujud persaingan yang mampu menandingi
prestasinya. Lantaran itu, perasaan iri hati (hasad)
wujud terhadap kemajuan dan kesenangan
yang dialami orang lain, lebih malang lagi
berkeinginan dan berusaha untuk menghalang
atau menghentikan kemajuan orang lain itu

dengan kaedah yang tidak sepatutnya seperti
memfitnah, mengembangkan permusuhan
sehingga membawa kepada pembunuhan.

4. Menolak kebenaran meskipun meyakini
kebenaran itu adalah sesuatu yang benar.
Perkara ini telah difirmankan Allah SWT di dalam
al-Quran: “Dan mereka mengingkarinya secara
zalim dan sombong angkuh sedang hati mereka
menyakini kebenarannya. Oleh itu, lihatlah
bagaimana kesudahan orang-orang yang
melakukan kerosakan”.

(Surah an-Naml 27:14).

PengHalang keTiga dari mendaPaT Syurga
adalaH dengan memuTuSkan Tali SilaTuraHim
SeSama kaum kerabaT.

Air yang dicincang tidak akan putus inikan pula adik
beradik seibu dan sebapa. Putusnya tali silaturahim
kebanyakannya bermula perebutan harta warisan
sehingga membawa kepada tidak bertegur
sapa, pergaduhan sehingga terputus hubungan
persaudaraan dalam nasab. Ancaman memutuskan
tali silaturahim ini digambarkan Rasulullah melalui
sabdanya:

Tidak masuk syurga orang yang memutuskan, yakni
memutuskan silaturrahim

(Sahih al-Bukhari, No: 5984, Muslim, No: 2556, Abu
Dawud, No: 1696, dan Tirmidhi, No: 1909).

Hubungan persaudaraan yang berasal dari satu
rahim ibu harus disambung dan dieratkan dengan
kuat, maka siapa saja yang memutuskannya akan
mendapatkan kemurkaan dari Allah SWT. Logiknya
mana mungkin orang yang mendapat kemurkaan
Allah boleh masuk ke dalam syurga. Firman
Allah SWT: “Dan (sebaliknya) Orang-orang yang
merombak (mencabuli) perjanjian Allah sesudah
diperteguhkannya dan memutuskan perkara-
perkara yang disuruh oleh Allah supaya dihubungkan
(silaturahim) serta mereka membuat kerosakan dan
bencana di muka bumi. Mereka itu beroleh laknat
dan mereka pula beroleh balasan pada hari akhirat
yang seburuk-buruknya”.

(Surah ar-Ra’d 13:25)

Menerusi perbahasan ini dapat disimpulkan bahawa
sekiranya keinginan kita untuk ke Syurga sangat
kuat maka jauhilah 3 perkara ini dari menjadi darah
daging dalam kehidupan kita iaitu syirik kepada
Allah, menyemai sifat sombong, dan memutuskan
tali sillaturahim. Benar terlalu banyak amalan baik
yang boleh dilakukan untuk ke syurga tetapi awas!
Jauhilah 3 perkara ini agar segala amalan baik yang
pernah kita lakukan tidak menjadi sia-sia dan rugi di
kemudian hari.

Fikrah

10  |   SINAR ROHANI  |  BIL. 2/2022

Fokus

Nor Shaidayani binti Samah
Penolong Pengarah Kanan
Bahagian Penyelidikan, JAKIM

Jalan mudah ke

atau
PenJaWaT
aWam:

PendaHuluan

Penjawat awam ialah orang yang menyediakan perkhidmatan utiliti sosial. Ini bermaksud bahawa apa
yang mereka lakukan memberi faedah kepada orang lain dan tidak mengambil peluang untuk menjana
pendapatan peribadi. Penjawat awam merupakan barisan hadapan (frontliner) dalam menguruskan
hal ehwal pentadbiran dan pengurusan negara. Jatuh bangun sesebuah pentadbiran negara adalah
bergantung kepada kebolehan dan keupayaan penjawat awam mentadbir urus sesebuah urusan dengan
amanah dan bijaksana. Allah amat suka kepada penjawat awam yang bertanggungjawab dan berdedikasi
dalam membangun dan memajukan negara. Allah SWT berfirman dalam surah Al-Najm ayat 39:

Maksudnya:
Dan bahawa sesungguhnya tidak ada (balasan) bagi seseorang melainkan (balasan) apa yang
diusahakannya;

Menurut Tafsir Pimpinan Ar-Rahman, Syeikh Abdullah bin Muhammad Basmeih ketika menafsirkan ayat
tersebut menyatakan bahawa menurut keadilan Allah, seseorang manusia itu sebagaimana dia tidak
memikul melainkan dosanya sendiri, maka dia juga tidak berhak mendapat balasan melainkan yang setimpal
dengan apa-apa yang diusahakannya. Tetapi, menurut kemurahan Allah SWT yang melimpah ruah rahmat-
Nya, seseorang itu mendapat pahala dan rahmat disebabkan amal usaha orang lain seperti doa, sedekah,
haji dan lain-lainnya.

Ayat tersebut telah membuktikan janji Allah kepada umat Islam dan khususnya penjawat awam yang
berjihad dalam melaksanakan tugasan dalam perkhidmatan yang dipertanggungjawabkan. Sudah pasti,
setiap penjawat awam mudah ke syurga andainya menyedari diri mereka punya Tuhan, niat yang betul,
langsaikan amanah rakyat dan laksanakan tuntutan perkhidmatan.

raSa HiduP berTuHan

Setiap penjawat awam mudah ke syurga jika merasakan diri mereka berTuhan. Kesedaran tersebut memberi
natijah yang besar dalam melaksanakan tugas yang dipertanggungjawab. Mereka dapat membezakan
antara yang hak dan batil. Hak (kebenaran) membawa kepada kemaslahatan dan batil (penyelewengan)
membawa kepada kefasadan atau kemudaratan kepada perkhidmatan. Mereka juga dapat melaksanakan
perkara-perkara yang disuruh dan meninggalkan perkara-perkara yang dilarang oleh Allah SWT.

Mana mungkin penjawat awam mengambil rasuah dan menyalahguna kuasa sekiranya mereka menyedari
Allah SWT sentiasa memerhati dan menghitung segala amalan yang mereka lakukan. Mana mungkin penjawat
awam mudah ke syurga sekiranya mereka rakus dan tamak dalam urusan dunia sehingga menggadaikan
janji-janji dan ancaman-ancaman dari Allah SWT.

BIL. 2/2022  |  SINAR ROHANI  |  11

Fokus

Allah SWT berfirman dalam surah al-Zumar ayat 20:

Maksudnya:
Tetapi (sebaliknya) orang-orang yang bertakwa kepada Tuhan mereka dengan melakukan suruhan
dan menjauhi larangan-Nya, dibina untuk mereka (di syurga) kamar-kamar yang tinggi bertingkat-
tingkat yang mengalir di bawahnya beberapa sungai. Itulah janji Allah; Allah tidak akan memungkiri
janji-Nya.

Ayat tersebut jelas menerangkan bahawa insan yang menyedari dirinya berTuhan sentiasa melakukan
perkara yang baik. Amalan kebaikan yang mendatangkan kemaslahatan kepada orang lain sehingga
dapat melenyapkan segala kemungkaran merupakan indikasi kepada sebuah kejayaan. Begitu juga
dengan penjawat awam yang sentiasa memberi perkhidmatan yang cemerlang dan masyarakat berpuas
hati terhadap perkara yang disampaikan sehingga dapat melenyapkan persepsi yang memudaratkan.
Mereka itulah golongan yang berjaya dan mudah untuk ke syurga.

kaTa-kaTa buya Hamka:
HiduP Sekadar HiduP, babi di HuTan Pun HiduP. kerJa Sekadar kerJa,

monyeT diHuTan Pun bekerJa.
SeTiaP PerbuaTan diSerTakan dengan niaT

Niat merupakan detik hati dan harapan terhadap setiap perbuatan. Niat yang baik, datangnya dari
kewarasan akal fikiran, hati yang bersih dan jiwa yang suci. Niat yang baik menatijahkan kesempurnaan
kehidupan dan mudah ke syurga. Rasulullah SAW bersabda:

Maksudnya:
Amal itu tergantung niatnya, dan seseorang hanya mendapatkan sesuai niatnya. Barang siapa yang
hijrahnya kepada Allah dan Rasul – Nya, maka hijrahnya kepada Allah dan Rasul – Nya, dan barang
siapa yang hijrahnya karena dunia atau karena wanita yang hendak dinikahinya, maka hijrahnya itu
sesuai ke mana ia hijrah.

(Sahih Muslim)

Niat penjawat awam ketika berikrar dan melafazkan Akur Janji satu tika dahulu telah disaksikan Allah dan
Ketua Jabatan perlu ditaati tanpa ingkar. Mana mungkin ikrar yang dilafazkan cenderung kepada kebinasaan
yang menyebabkan penjawat awam sukar untuk ke syurga.

Sungguh, hidup ini bermula dengan niat. Kejelasan niat menatijahkan, penjawat awam yang punyai tekad
dan azam serta berusaha menyusun strategi tugasan dengan bersistem dan tersusun. Niat juga memberi
impak kepada tingkah laku penjawat awam menghasilkan tugasan dengan betul dan beretika, patuh
kepada ketetapan prosedur operasi standard perkhidmatan dan lain-lain polisi yang dapat menyampaikan
perkhidmatan kepada masyarakat.

Penjawat awam yang sombong, angkuh, mengadu domba dan merosakkan persekitaran dengan memberi
aura negatif adalah berpunca daripada hawa nafsu syaitan dan bukannya lahir dari niat seorang insan.

Hukum Jangkaan:
aPa yang difikir, iTulaH yang daPaT.

12  |   SINAR ROHANI  |  BIL. 2/2022

Fokus

Pikul amanaH rakyaT

Amanah merujuk kepada tanggungjawab atau kepercayaan terhadap sesuatu perkara yang diterima oleh
seseorang untuk dilaksanakan tanpa mengabaikannya. Penjawat awam adalah insan terpilih dan menjadi
wakil dalam menyelesaikan permasalahan atau amanah rakyat.

Penjawat awam mudah ke syurga jika menyedari setiap permasalahan yang berlaku merupakan amanah
yang perlu dipikul dan diselesaikan. Sikap sambil lewa dan tidak cergas dalam menentukan sesuatu
keputusan memberi kesan kepada kesejahteraan rakyat. Penjawat awam mempunyai masa dan pelbagai
platform untuk merungkai permasalahan rakyat dengan adil dan saksama. Allah SWT berfirman:

Maksudnya:
Dan janganlah kamu mengurangi hak-hak orang ramai dan janganlah kamu bermaharajalela
melakukan kerosakan di bumi.

(Hud: 85)

Melalui ayat tersebut Allah mengingatkan kepada para pemegang amanah terutamanya penjawat awam
supaya berhati-hati dalam menyantuni dan menyeimbangkan keperluan rakyat apabila amanah dipikul
dengan penuh tanggungjawab, penjawat awam akan merasai nilai keikhlasan budi dalam meletakkan
keadilan di neraca pertimbangan yang sewajarnya.

Implementasi dari nilai-nilai tersebut dapat mencambahkan peluang penjawat awam untuk mendapat
kedudukan yang tinggi di sisi Allah dan betapa mudahnya penjawat awam untuk ke syurga.

kaTa-kaTa HikmaH:
“dunia ini Tiada Jaminan melainkan SaTu Peluang.”

langSaikan TunTuTan organiSaSi

Penjawat awam adalah penggerak dan pemangkin hala tuju organisasi. Garapan misi dan visi yang
dibangunkan adalah selaras dengan tuntutan organisasi.

Penjawat awam perlu menyedari bahawa keberadaannya dalam organisasi adalah satu tuntutan dalam
melaksanakan tanggungjawab kepada ummah. Mereka perlu memenuhi segala tuntutan tersebut dengan
berlapang dada dan rela hati. Mereka juga perlu cepat menyesuai dan menerima segala arahan dari ketua

Syurga

BIL. 2/2022  |  SINAR ROHANI  |  13

Fokus

organisasi dengan segala persiapan dan bersedia dari segi mental dan fizikal. Sepertimana Allah berfirman
dalam surah al-Anfal ayat 60:

Maksudnya:
Dan buatlah persediaan untuk menentang mereka (musuh yang menceroboh) dengan segala
jenis kekuatan yang dapat kamu sediakan dan daripada pasukan berkuda yang lengkap supaya
dapat menggentarkan musuh Allah, musuh kamu dan musuh selain mereka yang tidak kamu ketahui
sedangkan Allah mengetahuinya. Dan apa-apa sahaja yang kamu belanjakan pada jalan Allah,
nescaya akan disempurnakan balasannya kepada kamu dan kamu tidak akan dizalimi.

(Al-Anfal: 60)

Menurut Syeikh Abdullah bin Muhammad Basmeih, ayat ini menjadi dalil tentang wajibnya mempersiapkan
segala jenis kelengkapan alat senjata dan kekuatan perang yang dapat disediakan untuk menghadapi
serangan musuh yang menceroboh. Persediaan itu pula hendaklah sesuai dengan dengan keadaan zaman
dan setanding dengan peralatan senjata yang digunakan oleh pihak musuh.

Sebagai persediaan awal dalam perkhidmatan, penjawat awam telah dipersiapkan dengan maklumat-
maklumat tentang organisasi melalui kursus-kursus asas dan program-program lanjutan. Persediaan tersebut
menjadi titik sentuh dan dorongan dalam memulakan kerjaya sebagai penjawat awam. Subjek-subjek asas,
berkaitan nilai-nilai murni, integriti, polisi perkhidmatan dan sebagainya disalurkan bagi memastikan penjawat
awam mudah masuk ke syurga.

kaTa-kaTa HikmaH:
SeSeorang menganggaP SekaTan Sebagai baTu PengHalang,

Sedangkan orang lain menganggaPnya Sebagai baTu loncaTan.”
keSimPulan

Penjawat awam mudah ke syurga memberi gambaran dan dorongan kepada penjawat awam, bahawasanya
betapa beruntungnya menjadi penjawat awam yang berkhidmatan kepada agama, masyarakat dan
negara. Keberuntungan tersebut dapat memberi impak yang besar kepada mereka sebagai warga komuniti
dan hamba Allah. Mereka dapat mendengar dan berjihad untuk menyelesaikan masalah ummah dan
berpeluang mengecapi nikmat syurga dambaan semua insan yang beriman.

neraka

14  |   SINAR ROHANI  |  BIL. 2/2022

Turath

Cerita Syurga
Dalam Al-Quran

Dr. Muhammad Ikram bin Abu Hassan
Kulliyyah Pendidikan
Universiti Islam Antarabangsa Malaysia

Bayangkan seseorang yang dijemput ke istana sebagai seorang tetamu diraja atau sultan. Sudah tentu
dia dihidangkan dengan pelbagai hidangan yang sedap dan beristirahat di tempat yang nyaman.

Sudah tentu dia dilayan dengan layanan sebaiknya oleh beberapa orang pelayan yang berpakaian segak
bergaya. Bermula dari pintu masuk istana sehinggalah ke dalam semula. Namun, hebat bagaimanapun
istana dunia, sesiapa yang memasukinya akan keluar darinya juga termasuklah penghuninya apabila ajal
datang menjemput.

Ini pula menjadi tetamu Raja dan Tuhan sekalian alam, Rabbul Alamin. Beruntunglah mereka ini, yang
percaya dan membenarkan segala yang disampaikan oleh para nabi dan beriman dengan-Nya yang Esa.
Sesiapa yang memasukinya akan kekal selama-lamanya. Penghuninya tidak sama sekali berhajat untuk
keluar, manakala ahli neraka berharap dapat memasukinya sepanjang mereka diazab.

Alangkah indahnya syurga yang merupakan hadiah Allah SWT kepada orang beriman.

Dalam tulisan ini, saya akan cuba bawakan ayat al-Quran yang menceritakan tentang gambaran syurga
Allah SWT. Ya! Gambarannya sahaja, kerana hakikatnya yang sebenar hanya akan dapat dirasai apabila
seseorang itu berjaya memasukinya. Tujuan penulisan ini tidak lain dan tidak bukan adalah supaya pembaca
dapat bertambah semangat mencari keredaan Allah SWT dengan menambah amal kebaikan.

Sabda Rasulullah SAW dalam sebuah Hadis Qudsi, Allah SWT berfirman:

“Aku telah menyediakan bagi hamba-hamba-Ku yang soleh kenikmatan yang belum pernah mata
melihatnya, belum pernah telinga mendengarnya, dan belum pernah pula terdetik dalam kalbu manusia.”

(HR al-Bukhari).

gambaran PerTama:

Keluasan syurga. Firman-Nya yang Esa:

“Dan segeralah kamu kepada (mengerjakan amal-amal yang baik untuk mendapat) keampunan daripada
Tuhan kamu, dan (mendapat) syurga yang bidangnya seluas segala langit dan bumi, yang disediakan bagi
orang-orang yang bertaqwa.”

(Ali-Imran: Ayat 133)

Menurut Imam al-Tabari luas bidangnya 7 lapisan langit dan 7 lapisan bumi. Dapat kita fahami dari gambaran
keluasan syurga ini beberapa perkara. Pertama keagungan Allah SWT yang menciptanya. Kedua keagungan
syurga itu sendiri. Ketiga rahmat Allah SWT kepada hamba-hambanya dengan melapangkan syurga seluas-
luasnya bagi mereka.

gambaran kedua:

Kedudukan mahligai ahli syurga. Kawasan perumahan ahli syurga ialah kebun-kebun di atas tempat yang

BIL. 2/2022  |  SINAR ROHANI  |  15

Turath

tinggi seperti bukit atau tanah tinggi. Di bawahnya pula terdapat sungai-sungai yang mengalir. Firman Allah
SWT:

“(Mereka tinggal menetap) di dalam syurga tinggi (tempat kedudukannya darjatnya),”
 (Al-Ghashiyah: Ayat 10)

“Di dalam Syurga itu ada matair yang mengalir,”
 (Al-Ghashiyah: Ayat 12)

Sebahagian ulama tafsir berpandangan berdasarkan ayat di atas, mahligai-mahligai syurga kedudukannya
di tempat tinggi. Untuk mendekatkan gambaran kepada pembaca, boleh kita bayangkan sebuah rumah di
atas kawasan Cameron Highland. Dengan kebun-kebun anggur dan teh yang pelbagai. Betapa nyamannya
dan teduhnya pula berterusan sehingga ke tengahari dan petang.

gambaran keTiga:

Keadaan beristirahat penghuni syurga. Di dalam al-Quran diceritakan beberapa keadaan beristirahat ahli
syurga.

Pertama: Duduk bersandar. Firman Allah SWT:

“Dan bantal-bantal yang teratur (untuk mereka berbaring atau bersandar).”
   (Al-Ghashiyah: Ayat 15)

Kedua: Baring sambil menikmati buah-buahan.

“Mereka berehat di dalam syurga dengan berbaring di atas pelamin-pelamin (yang berhias), mereka tidak
nampak di situ adanya matahari (usahkan hawa panasnya), dan tidak juga merasai suasana yang terlampau
sejuk.”

(Al-Insan: Ayat 13)

“Sedang naungan pohon-pohon syurga itu dekat kepada mereka, dan buah-buahannya pula dimudahkan
(untuk mereka memetiknya) dengan semudah-mudahnya.”

(Al-Insan: Ayat 14)

Imam al-Tabari menyebut dalam tafsirnya, makna “buah-buahannya pula dimudahkan untuk mereka
memetiknya” bererti dimudahkan untuk mereka memetiknya dalam pelbagai keadaan mereka, sama ada
berdiri, duduk, mahupun berbaring. Yakni rimbunan buah buahan itu datang menghampiri mereka untuk
memudahkan mereka memetiknya. Lihatlah wahai sekalian pembaca, setelah mereka penat beribadah di
dunia, bersabar atas larangan Allah dan mematahui segala arahanNya, kini tibalah masa mereka beristirahat
di dalam syurga Allah SWT.

Ketiga: Tempat tidur mereka dari tilam yang empuk dan tinggi. Ini yang dapat difahami daripada firman
Allah SWT:

“Di situ juga ada pelamin-pelamin (berhias) yang tinggi (tempatnya).”
 (Al-Ghashiyah: Ayat 13)

16  |   SINAR ROHANI  |  BIL. 2/2022

Turath

Pelamin atau tilam yang tinggi ini dapat difahami dengan tilam yang tebal dan empuk, dan juga
pemandangan daripada tempat tidurnya yang tinggi itu, di mana dia melihat pemandangan yang indah
tidak terkata.

gambaran keemPaT:

Makanan dan minuman ahli syurga. Makanan dan minuman mereka pula terdiri daripada hidangan yang
lazat. Sebelum berbincang mengenai hidangan, mari kita lihat jenis pinggan mangkuk, cawan gelas yang
digunakan dalam syurga Allah SWT. Firman Allah SWT:

“Dan (selain itu) diedarkan kepada mereka (oleh pelayan-pelayannya): Bijana dari perak dan piala-piala
minuman yang keadaannya laksana kaca (nampak jelas isinya).”

(Al-Insan: Ayat 15)

Pinggan mangkuknya adalah dari perak yang berkilauan menunjukkan kemewahan dan ketinggian darjat
mereka. Manakala minuman dihidangkan daripada piala-piala yang lutsinar. Peminum dapat melihat warna
dan jenis air di dalam gelas-gelas tersebut. Ini kerana melihat warna air dan jenisnya menarik minat peminum.
Sepertimana mana kita lihat iklan air jus yang cantik warnanya menunjukkan seolah-olahnya air itu adalah air
buah yang segar, sedangkan ianya hanyalah bahan pengawet dan perisa. Beginilah Allah SWT memancing
hamba-hambanya yang soleh, tetapi di syurga air-airnya segar bugar seperti yang dijanjikan kerana ianya
arahan dari Tuhan sekalian alam.

Manakala makanan mereka pula ialah daging dan buah-buahan. Bahkan segala yang mereka pernah
memakannya ketika di dunia. Namun rasanya sangat lazat jauh beza dengan dunia. Firman Allah SWT:

“Dan (penduduk syurga itu) Kami tambahi mereka (dari semasa ke semasa), dengan buah-buahan dan
daging daripada berbagai jenis yang mereka ingini.”

(At-Tur: Ayat 22)

Bukan setakat buah yang berlainan rasa dan rupa, daging juga bukan setakat daging burung, tetapi
segala jenis daging yang mereka ingini. Peminat daging kambing boleh mendapatkannya. Daging harimau
menangis dan sebagainya, khas bagi tetamu-tetamu Allah SWT.

Air minuman pula daripada pelbagai jenis termasuklah arak, madu dan susu yang terdapat sungai khusus
mengalir untuk mereka minum.

Firman Allah SWT:

Sifat syurga yang telah dijanjikan kepada orang-orang yang bertakwa (ialah seperti berikut): Ada padanya
beberapa sungai dari air yang tidak berubah (rasa dan baunya), dan beberapa sungai dari susu yang tidak
berubah rasanya, serta beberapa sungai dari arak yang lazat bagi orang-orang yang meminumnya, dan
juga beberapa sungai dari madu yang suci bersih. Dan ada pula untuk mereka di sana segala jenis buah-
buahan, serta keredaan dari Tuhan mereka. (Adakah orang-orang yang tinggal kekal di dalam syurga yang
sedemikian itu keadaannya) sama seperti orang-orang yang tinggal kekal di dalam neraka dan diberi minum
dari air yang menggelegak sehingga menjadikan isi perut mereka hancur? (Sudah tentu tidak sama)!

(Muhammad: Ayat 15)

BIL. 2/2022  |  SINAR ROHANI  |  17

Turath

Sebahagian mufasirin menyebut ketiga-tiga sungai yang mengalir ini lahir dari asal yang baik dan suci. Bukan
seperti di dunia, air seperti arak terhasil dengan peraman anggur yang membusuk. Susu keluar dari laluan
najis dan darah binatang. Madu pula keluar dari perut lebah. Air-air di dalam syurga ini berasal dari syurga itu
sendiri, bukan penghasilan sesuatu yang lain yang mungkin membusuk ataupun rosak.

Subhanallah! Maha suci Allah SWT yang menganugerahkan kepada hamba-hambanya segala nikmat ini
untuk keselesaan tetamu-Nya yang Esa. Ini merupakan janji-Nya kepada hamba-hamba-Nya. Dan Allah SWT
sama sekali tidak akan memungkiri janji-Nya.

Oleh yang demikian, seorang manusia yang berakal waijb mengambil kesempatan ini dan beribadah
kepada Allah sebaik yang mungkin supaya dapat masuk ke dalam syurga Allah SWT. Sepertimana dia telah
merasai penjagaan Allah SWT ketika di dunia meliputi rezeki, kehidupan dan kebahagian, Tuhan inilah yang
akan mengganjari mereka di akhirat kelak. Keyakinan itulah keimanan. Berpeganglah kepada iman dan
amal, nescaya kita semua mendapat keredaannya serta kurniaan syurga-Nya yang Esa.

Setiap orang dari kita juga tidak terlepas dari bermuhasabah diri, adakah layak dia mendapat syurga Allah
SWT ini. Adakah dia telah memenuhi segala janji-janji kepada Allah SWT supaya mengesakan dan tidak
menyembah selain Dia yang Esa.

Wallahuallam.

18  |   SINAR ROHANI  |  BIL. 2/2022

PendaHuluan

Syurga merupakan suatu tempat paling istimewa yang disediakan oleh Allah SWT di akhirat kepada hamba-
hamba-Nya yang melakukan amal soleh dan meninggalkan segala larangan-Nya. Mereka akan mendapat
pelbagai nikmat yang disediakan Allah SWT di dalamnya. Firman Allah SWT:

Maksudnya: Perumpamaan taman surga yang dijanjikan kepada orang-orang yang bertakwa; di sana
ada sungai-sungai yang airnya tidak payau, dan sungai-sungai air susu yang tidak berubah rasanya,
dan sungai-sungai khamar (anggur yang tidak memabukkan) yang lazat rasanya bagi peminumnya
dan sungai-sungai madu yang murni. Di dalamnya mereka memperoleh segala macam buah-buahan
dan keampunan daripada Tuhan mereka. Samakah mereka dengan orang yang kekal dalam neraka,
dan diberi minuman dengan air yang mendidih sehingga ususnya terpotong-potong?

(Surah Muhammad: Ayat 15)

Walaubagaimanapun, manusia tidak dapat lari daripada pelbagai ujian yang menentukan kejayaan atau
kegagalan sama ada di dunia atau di akhirat. Kehidupan sementara yang serba indah di dunia ini menjadi
medan utama bagi memastikan setiap amalan yang dilakukan akan mendapat rahmat dan ganjaran
daripada Allah SWT seterusnya membawa ke destinasi kekal abadi iaitu di syurga.

Peringatan demi peringatan telah disampaikan oleh Allah SWT dan baginda Rasulullah SAW sebagai pedoman
bagi manusia menghadapi liku-liku di hari-hari yang mendatang di dalam kehidupan. Peringatan-peringatan
tersebut adalah supaya manusia berpeluang memasuki syurga dan terhindar daripada memasuki neraka.
Caranya ialah dengan sentiasa melakukan amalan kebaikan dan menjauhi amalan yang bertentangan
dengan syariat.

Seandainya manusia sentiasa leka daripada mengikuti saranan-saranan oleh Rasulullah SAW, dibimbangi
amalan-amalan yang dilakukan hanyalah sia-sia. Hal ini menyebabkan mereka tersungkur di pintu syurga
lalu terjerumus ke dalam neraka. Allah SWT berfirman:

Maksudnya: Katakanlah (Wahai Muhammad), ‘Apakah ingin Kami memberitahu kepada kalian
tentang orang-orang yang paling rugi perbuatannya?’. (Mereka itu) ialah orang yang sesat usahanya
di dalam kehidupan dunia ini, sedangkan mereka menyangka bahwa mereka itu melakukan sebaik-
baik amalan.

(Surah al-Kahfi: Ayat 103-104)

Tazkirah

Tersungkur
Di Pintu Syurga

Dr. Halim Bin Ismail
Kulliyyah Pendidikan
Universiti Islam Antarabangsa Malaysia

(۱۰٤) (۱۰۳)

BIL. 2/2022  |  SINAR ROHANI  |  19

Tidak menTaaTi raSululllaH SaW

Setiap daripada umat Nabi Muhammad SAW akan masuk ke dalam syurga kecuali mereka yang enggan
memasukinya. Golongan tersebut adalah mereka yang tidak mentaati Rasulullah SAW. Sabda baginda:

Maksudnya: “Setiap umatku akan masuk syurga, kecuali orang-orang yang enggan untuk memasukinya.
Para sahabat bertanya, siapakah orang yang enggan tersebut wahai Rasulullah? Baginda menjawab,
“Sesiapa yang mentaatiku akan masuk ke dalam syurga, manakala sesiapa yang tidak taat kepadaku
sesungguhnya dia adalah orang yang enggan (masuk syurga).”

(Riwayat Bukhari)

Perintah supaya taat kepada Rasulullah SAW telah dinyatakan di dalam al-Quran:

Maksudnya: “Katakanlah (Wahai Muhammad): “Taatilah Allah dan Rasul-Nya; jika kamu berpaling,
maka sesungguhnya Allah tidak menyukai orang-orang kafir.”

(Surah Ali Imran: Ayat 32)

derHaka kePada ibu baPa

Terdapat banyak hadis Rasulullah SAW yang menerangkan tentang akibat mereka yang menderhaka
kepada kedua ibu bapanya. Di dalam sebuah hadis, ada dinyatakan tentang empat golongan yang
dihalang daripada memasuki syurga. Antara golongan tersebut ialah mereka yang menderhaka kepada
kedua-dua ibu bapanya.

Daripada Abu Hurairah, Rasulullah SAW bersabda:

Maksudnya: “Terdapat empat golongan manusia yang menjadi hak Allah SWT untuk tidak memasukkan
mereka ke dalam syurga dan tidak akan diberi kenikmatan syurga, iaitu orang yang mengekalkan
minum minuman keras, memakan riba, memakan harta anak-anak yatim tanpa hak dan menderhaka
kepada kedua orang tua.”

(Riwayat Hakim dan al-Baihaqi)

lelaki dayuS

Lelaki dayus adalah suami atau bapa yang langsung tidak mempedulikan tentang aurat dan pergaulan
isteri dan anak-anaknya. Dia sebaliknya hanya membiarkan sahaja isteri dan anak-anaknya bergaul bebas,
mendedahkan aurat dan melanggar batas-batas syariat tanpa sebarang usaha untuk mengawal dan
mencegahnya. Rasulullah SAW telah mengingatkan tentang hal ini melalui sabdanya:

Maksudnya: “Tiga golongan yang tidak akan masuk syurga ; orang yang derhaka kepada ibu-bapanya,
lelaki dayus dan lelaki yang menyerupai wanita.”

(Riwayat Imam Ahmad, Al-Hakim dan Al-Baihaqi)

mencari ilmu akHiraT unTuk TuJuan duniaWi

Menuntut ilmu adalah sesuatu yang fardu ain hukumnya dan perlu diutamakan terutamanya ilmu akhirat.
Walaubagaimanapun, jika ilmu akhirat dicari hanya untuk tujuan duniawi semata-mata, golongan berkenaan
tidak akan dapat memasuki syurga.

Tazkirah

20  |   SINAR ROHANI  |  BIL. 2/2022

Tazkirah

Baginda Rasulullah SAW bersabda:

Maksudnya: “Barang siapa menuntut ilmu yang seharusnya untuk mencari keredaan Allah, namun dia
tidak menuntutnya kecuali untuk mencari dunia, maka pada hari kiamat dia tidak akan mendapatkan
bau syurga.”

(Riwayat Abu Daud)

berSifaT Sombong

Orang yang sombong tidak dapat mencium bau syurga kelak. Baginda Rasulullah SAW bersabda di dalam
suatu hadis yang diriwayatkan daripada Abdullah ibn Mas’ud:

Maksudnya: “Tidak akan memasuki syurga sesiapa yang terdapat sifat sombong sebesar sebiji sawi di
dalam hatinya.”

(Riwayat Muslim)

memfiTnaH dan menyakiTi orang lain

Sesungguhnya kita sangat takut jika ada dalam kalangan kita akan termasuk dalam kalangan golongan
yang muflis di akhirat kelak. Abu Hurairah RA meriwayatkan, bahawa Rasulullah SAW bertanya:

Maksudnya: “Tahukah kamu siapakah orang yang muflis itu?” Para sahabat menjawab: “Orang yang
muflis dalam kalangan kami adalah orang yang sudah tidak lagi memiliki dirham dan harta benda.”
Baginda bersabda: “Orang yang muflis adalah orang yang datang pada hari kiamat dengan membawa
amalan solat, zakat dan puasa, namun dia datang dalam keadaan dahulu pernah mencaci maki si
fulan, menuduh dan memfitnah si fulan, memakan harta si fulan, menumpahkan darah si fulan dan
memukul si fulan. Amal-amal kebaikannya dibahagi-bahagikan kepada orang-orang tersebut. Jika
hak yang pernah dia langgar belum dapat dipenuhi semuanya, sedangkan amal-amal kebaikannya
sudah habis, maka kesalahan-kesalahan (dosa-dosa) mereka diambil lalu dipikulkan ke belakangnya.
Kemudian dia dilempar ke dalam neraka.”

(Riwayat Muslim)

Janganlah kita memandang ringan perbuatan menyakiti dan mencabuli hak orang lain. Perbuatan ini
perlu sentiasa dielakkan. Pada masa yang sama, janganlah pula kita mengikut keegoan diri untuk tidak
memaafkan kesalahan orang lain, sedangkan Allah SWT pun sentiasa mengampuni dosa hamba-hamba-
Nya. Mudah-mudahan amalan ini akan menjadi asbab agar Allah SWT mengampuni dosa-dosa kita dan
mengelakkan kita daripada menjadi muflis di akhirat.

keSimPulan

Sesungguhnya syurga merupakan nikmat Allah SWT yang tertinggi bagi sesiapa yang melakukan kebaikan
dan menjauhi maksiat. Allah SWT dan Rasul-Nya telah menjelaskan tentang jalan-jalan untuk memasuki
syurga. Walaubagaimanapun, sifat lalai daripada peringatan-peringatan Allah SWT dan Rasul-Nya akan
mengakibatkan kita sentiasa menyangka bahawa amalan yang dilakukan sudah mencukupi untuk
mendapat reda Allah SWT lalu berjaya memasuki syurga. Sedangkan sebenarnya segala perbuatan tersebut
hanyalah sesuatu yang sia-sia yang menyebabkan kita tersungkur di pintu syurga Allah SWT lalu terjerumus
ke dalam neraka. Oleh itu, kita perlu sentiasa refleksi diri tentang niat dan amalan yang dilakukan supaya
benar-benar menepati ajaran Islam bagi membolehkan kita mengecapi kebahagiaan di dunia dan akhirat.

BIL. 2/2022  |  SINAR ROHANI  |  21

Dakwah

Hadis
“Akan Muncul Kepada Kamu
     Sekarang Seorang Ahli Surga“
Daripada Anas RA, beliau berkata:

“Kami sedang duduk bersama Rasulullah SAW, maka baginda pun berkata: “Akan muncul kepada
kamu sekarang seorang ahli syurga.” Maka muncullah seseorang dari kaum Ansar, janggutnya masih
basah terkena air wudhu’, sambil menggantungkan kedua sandalnya di tangan kirinya. Tatkala
keesokan hari, Nabi SAW mengucapkan perkataan yang sama, dan muncullah orang itu lagi dengan
keadaan yang sama seperti kelmarin. Tatkala keesokan harinya lagi (hari yang ketiga) Nabi SAW juga
mengucapkan perkataan yang sama dan muncul juga orang tersebut dengan keadaan yang sama
juga. Tatkala Nabi SAW berdiri (pergi) maka Abdullah bin ‘Amr bin al-‘As mengikuti orang tersebut
lalu berkata kepadanya: “Aku menghadapi masalah dengan ayahku dan aku bersumpah untuk tidak
masuk ke rumahnya selama tiga hari. Bolehkah menurutmu aku menginap di rumahmu hingga berlalu
tiga hari? Maka orang tersebut berkata, “Silakan”.

22  |   SINAR ROHANI  |  BIL. 2/2022

Dakwah

Anas bin Malik R.A melanjutkan cerita kisah tersebut:

“Abdullah bin ‘Amr bin al-‘As menceritakan bahawa beliau pun menginap bersama orang tersebut
selama tiga malam. Namun dia sama sekali tidak melihat orang tersebut mengerjakan solat malam.
Hanya sahaja jika dia terjaga pada malam hari dan berbolak-balik di tempat tidur, maka dia pun
berzikir kepada Allah dan bertakbir, hingga akhirnya dia bangun untuk solat subuh. Abdullah berkata:
“Hanya sahaja aku tidak pernah mendengarnya mengucapkan sesuatu kecuali kebaikan. Dan tatkala
berlalu tiga hari – dan hampir saja aku meremehkan amalannya - maka aku pun berkata kepadanya:
“Wahai hamba Allah (fulan), sesungguhnya tidak ada permasalahan antara aku dan ayahku, apalagi
boikot. Akan tetapi aku mendengar Rasulullah SAW bersabda sebanyak tiga kali: “Akan muncul
sekarang kepada kamu seorang penduduk syurga”, lantas engkaulah yang muncul. Maka aku pun
ingin menginap bersamamu untuk melihat apa sahaja amalanmu untuk aku contohi, namun aku tidak
melihatmu banyak beramal. Maka apakah yang telah menjadikan engkau sebagaimana sabda Nabi
SAW?” Lelaki itu berkata: “Tidak ada kecuali amalanku yang engkau lihat.” Abdullah berkata: “Tatkala
aku berpaling pergi maka dia pun memanggilku dan berkata: Amalanku hanyalah yang engkau lihat.
Hanya sahaja aku tidak menyimpan perasaan dengki (jengkel) dalam hatiku kepada seorang Muslim
pun dan aku tidak pernah hasad kepada seorang pun atas kebaikan yang Allah berikan kepadanya.”
Abdullah berkata, “Inilah amalan yang menjadikan engkau (menjadi penduduk syurga), dan inilah
yang tidak kami mampu.”

Riwayat Ahmad (12697) dan al-Nasa’ie dalam al-Sunan al-Kubra (10699). Ibn Kathir berkata: Riwayat ini
sanadnya sahih. Syeikh Syu’aib al-Arnaut dalam takhrij al-Musnad (12697) menyatakan isnadnya sahih
mengikut syarat al-Syaikhain.

BIL. 2/2022  |  SINAR ROHANI  |  23

Cerpen

Kerana Syurga
Itu Murah Siti Sabila binti Che Pa

iman dan TakWa Tidak boleH diJual beli.

Harga syurga bukan terletak pada nilai MATA WANG. Tetapi harga syurga itu terletak pada nilai IMAN dan
TAKWA. Orang paling miskin dalam dunia ini pun layak ke syurga. Asbabnya apa? Kerana ketakwaan

mereka. Allah SWT berfirman,

 “Dan bersegeralah kamu kepada ampunan dari Tuhanmu dan kepada syurga yang luasnya seluas
langit dan bumi yang disediakan untuk orang-orang yang bertakwa.”

(Surah Ali Imran: Ayat 133)

 Sebenarnya, perjalanan menuju syurga itu yang mahal. Mahal kerana ada tanggungjawab yang
perlu kita lunaskan. Tanggungjawab itu sangatlah banyak, pada diri sendiri, keluarga, masyarakat dan juga
agama. Dalam pertanggungjawaban itulah, akan membuah nilaian iman dan takwa kita.

 Saya langsung teringat perbualan dengan suami, satu kisah ini, ianya tentang tanggungjawab dan
hak yang tak tertunai dalam hubungan pasangan suami isteri. Kisah ini dekat di hati saya. Juga saya yakin
dekat dengan anda semua, kerana isunya, ada kita bersama.

 “Kasihan kawan sekerja abang, dia selalu mengadu dia tak bahagia, dah tak ada rasa cinta kepada
isteri. Anak-anak pun banyak duduk dengan nenek.”

 “Dia nak buat takaful. Boleh dia kata, nak letakkan penama takaful tu atas nama isteri, kalau isteri dia
mati, duit tu dapat kepada dia, sampai tahap tu.”

 “Betullah tu.”

 “Memang betul. Tapi, masa dia cakap tu serius, macam mendoakan isteri dia mati cepat-cepat.
Abang dengar pun, dia macam tak berperasaan je.”

 “Isteri dia kerja nurse. Selalu juga sakit. Dia balik kerja, rumah bersepah, kadang bila sampai rumah
lewat, bawa balik nasi bungkus. Jarang sangat memasak melainkan hujung minggu. Saya ada nasihat dan
tanya beberapa perkara, ada ke bagi hadiah, buat surprise atau pergi bercuti. Bagi isteri gembira. Dia tak
pernah buat semua tu.”

 “Anak dah berapa orang?”

 “Empat.”

24  |   SINAR ROHANI  |  BIL. 2/2022

Cerpen

 “Masya-Allah luar biasa hebat isteri dia, mampu bertahan sampai ke tahap itu.”

 “Kenapa?”

Timbangan amanaH

 Ya. dalam situasi mereka,hidup sebagai sebuah keluarga dwikerja, banyak cabarannya. Saya tahu
maksud luahan si suami. Namun, adakah dia faham keadaan si isteri, juga faham akan tanggungjawab dia
sebagai suami yang mempunyai isteri bekerja. Isteri, tidak mampu membuat semua kerja apatah lagi jika
tidak dapat mengimbangkan urusan kerjaya dan urusan rumahtangga sekaligus.

 Segelintir masyarakat kita masih berfikiran tipikal. Dimana, urusan rumahtangga diurus oleh isteri
seorang diri, macam mak-mak kita dahulu. Suami dalam banyak perkara mahu dilayan dan dimanjai oleh
isteri. Zaman sudah maju selari dengan kecanggihan telnologi dan capaian internet, cara hidup sudah
berubah dan kualiti hidup turut merudum sekiranya tidak dikawal. Jika berterusan akan mencetuskan tekanan
emosi, keletihan mental dan fizikal, juga pergolakan rumahtangga.

 “Hebatlah. Mampu bertahan dan sabar dengan suami macam tu. Anak pun dah empat orang.
Banyak mana hati yang terluka dia jahit sendiri. Bayangkanlah, suami mengharap urusan rumahtangga
diurus seperti isterinya bekerja sebagai suri rumah. Nurse, kerjaya yang sangat penat tau. Penat fizikal dan
emosi. Balik rumah, terbeban pula dengan sikap suami yang nakkan kesempurnaan. Penghargaan buat isteri
langsung tak ada, tanda terima kasih bantu sumbang ekonomi keluarga.”

 “Itulah, banyak faktor sebenarnya.”

 “Dan yang penting, suami tu dulu… Peranan suami sebagai ketua keluarga, mendidik isteri, bukan
hanya tahu mengeluh itu ini. Isteri pula kena pandai mengimbangi peranan dan tanggungjawab sebagai
isteri, ibu dan seorang pekerja. Betul tak, sayang?”

 “Yelah, betul tu.”

 “Tanggungjawab keluarga buatlah sama-sama. Itu je sebenarnya. Memetik kata-kata ulama Syakh
al-Islam Ibn Taymiyah“Seorang isteri perlu melayani suami mengikut cara yang diterima oleh adat dan budaya
masyarakat setempat selagi mana ia tidak bercanggah dengan syarak. Maknanya, lagi hebat suami tolong
memasak, lipat kain, sidai kain dan jaga baby. Kena ubah cara fikir tipikal dulu-dulu tu. Isteri mesti dibantu.”

 “Sekarang kena didik anak tak kira lelaki atau perempuan, mahir buat kerja rumah, bukan tahu buat
konten kat TikTok je.”

 Begitulah. Dalam menyulam hidup sebagai pasangan dwi bekerjaya dan sebaliknya juga, suami
atau isteri ada peranan dan tanggungjawab masing-masing tengok kepada keperluan sesebuah keluarga
tersebut. Apa yang diperlukan disini adalah sikap saling bertolak ansur dan cuba untuk memahami diantara
satu sama lain, supaya tiada isu besar yang akan berlaku.

 “Dia mengaku, dia banyak buat dosa. Dia kata seperti telah gagal sebagai seorang suami, seorang
ayah, dan seorang anak.”

 ‘Dosa… Masya-Allah. Setiap amanah yang dipertanggungjawabkan ada dosa dan pahalanya. Itu
masalah dia. Kita? Juga tak terlepas dari dosa. Banyak lupa dan alpa. Bebanan dosa itulah yang memberat
untuk kita pulang ke syurga jika kita tidak bertaubat. Untung jika sedar.’ Saya beristighfar berkali-kali apatah
lagi kami juga pendosa yang sangat mahu ke syurga.

TakuT maSuk Syurga kerana raSa banyaknya doSa

 Allahuakbar, itu baharu satu juzuk dari juzuk-juzuk tanggungjawab sebagai pasangan suami isteri.
Sedangkan banyak lagi tanggungjawab lain yang lebih besar perlu kita lunaskan, sebagai khalifah Allah
SWT di dunia ini, yang tidak kita tunaikan? Layakkah kita masuk syurga sedangkan dosa kita lebih besar dari
dunia? Kita sebagai manusia biasa, kadang lupa dan lalai apa tujuan utama hidup di atas muka bumi ini.
Adakah hanya memikirkan untuk mendapat isteri cantik, suami kacak dan harta yang menimbun?

BIL. 2/2022  |  SINAR ROHANI  |  25

Cerpen

BIL. 2/2022  |  SINAR ROHANI  |  25

 Orang mukmin, melihat dosa-dosanya sebagai sebuah gunung yang akan jatuh pada bila-bila masa
ke atas bahunya. Orang munafik pula melihat dosa sebagai seekor lalat, hanya ditepiskan sahaja apabila ia
menghinggap. Kita? Bagaimana agaknya memandang dosa-dosa kita? Sebab itu, orang soleh seperti para
sahabat, sentiasa muhasabah diri dan sentiasa merasa banyaknya dosa. Mari kita menyelusuri beberapa
kisah magis para sahabat yang sangat mahu masuk syurga, namun dirasakan tidak layak oleh kerana dosa-
dosa.

 Umar Al-Khatab RA mendengar Nabi SAW bersabda: “Suatu saat akan datang seseorang bernama
Uwais bin ‘Amir bersama serombongan kafilah dari Yaman. Ia berasal dari Murad kemudian dari Qarn. Ia
memiliki penyakit kulit kemudian sembuh darinya kecuali bagian satu dirham. Ia punya seorang ibu dan
sangat berbakti padanya. Seandainya ia mau bersumpah pada Allah maka akan diperkenankan yang ia
pinta. Jika engkau mampu agar ia meminta pada Allah supaya engkau diampuni, mintalah padanya.”

(HR Muslim).

 Maka, pada musim haji, Umar Al-Khatab menunggu ketibaan kabilah dari Yaman dan beliau berjaya
bertemu dengan Uwais Al-Qarni. Kenapa Umar Al-Khatab bersusah payah ingin bertemu? Apa doa yang
diminta itu? Adakah amirul mukminin itu meminta doa menjadi kahlifah hebat? Mahu kaya-raya? Tidak.
Dia hanya mahu satu doa, iaitu minta kepada Allah SWT supaya ampunkan dosanya. Masya-Allah, masih
risaukan akan dosa, sedangkan Nabi SAW sudah menjamin bahawa dia adalah seorang ahli syurga.

 Saya datangkan pula kisah Hasan Al-Basri. Satu ketika, beliau berjalan melintasi seorang pemuda
yang sedang ketawa terbahak-bahak, sedangkan dia duduk bersama dalam kumpulan satu majlis. Imam
Hasan Al-Basri bertanya kepada anak muda itu, “Wahai anak muda, adakah engkau sudah pernah melalui
jambatan sirath?” Pemuda itu menjawab, belum.” Imam Hassan kembali bertanya, “Apakah Engkau tahu
nasibmu bakal ke neraka atau ke syurga? Pemuda itu menjawab, “Tidak.” Imam Hasan pun bertanya, “Lantas,
apa ertinya tertawa itu tadi?” Setelah peristiwa itu, si pemuda tidak pernah terlihat tertawa terbahak-bahak
lagi. (Ihya’ Ulumuddin, 13/2382).

 Ketawa tidak salah, malah tidak haram tetapi, jika berlebihan hati menjadi keras sehingga lupa yang
kita belum pasti masuk syurga.

 Masya-Allah, sentap!

 Sekarang, berhenti membaca. Ambil telefon dan selfie. Ya. Terus saja selfie. Kemudian lihat kembali
apa yang ada pada foto tersebut? Jika kita melihat foto itu hodoh, maka ia kelihatan hodoh. Jika kita lihat
ia cantik, ia akan kelihatan cantik. Kali ini, tepuk dada tanya iman, biar iman berbicara dan katakan, ia
kelihatan hodoh sekali supaya kali ini kita dapat muhasabah, buang apa yang tidak sepatutnya ada pada
diri kita.

 Saya pernah melihat satu video pendek di TikTok oleh TikToker remaja @asyrafmuiz, sangat menarik
perumpamaanya, Apa beza syurga dengan neraka? Neraka mahal. Kenapa? Judi bayar, mabuk bayar,
berzina juga bayar. Syurga pula? Solat percuma, mengaji percuma, puasa percuma. Tapi ramai manusia
yang leka lebih mengejar neraka dari syurga.

Deep. Buang perkara yang sia-sia, mari mula fokus syurga! Dengan berjuang tingkatkan dan bekalkan diri
dengan iman dan takwa.

layakkaH Pulang ke Syurga?

Layakkah kita pulang ke syurga nanti? Oleh kerana itu, sebagai muslim wajib berusaha untuk bertakwa
kepada Allah SWT semaksima yang boleh kita lakukan, berusaha melaksanakan segala perintah Allah SWT
dan meninggalkan seluruh larangan-Nya. Jika terjatuh ke dalam maksiat maka dia segera bertaubat. Kerana
takwa adalah asbab seorang muslim masuk ke dalam syurga.

26  |   SINAR ROHANI  |  BIL.2/2022

Info

Afifah Syarfa binti Hasran
Bahagian Penerbitan,
Jakim

NAMA-NAMA
SYURGA DAN TINGKATNYA

1.  SYURGA fIRDAUS
 Syurga paling masyhur yang mempunyai darjat tertinggi di antara syurga-syurga yang lain

dicipta oleh Allah dari emas merah. Syurga ini diperuntukkan untuk orang yang bertakwa kepada
Allah SWT, orang yang benar-benar beriman dan beramal soleh serta orang yang takut kepada
kebesaran Allah SWT dan menahan diri daripada menuruti hawa nafsu.

2.  SYURGA ‘ADN
 Syurga yang diciptakan oleh Allah daripada mutiara putih. Syurga ini disediakan untuk orang

yang beriman dan beramal soleh, orang yang sabar kerana mencari keredaan Tuhannya,
mendirikan solat dan menafkahkan sebahagian rezeki yang Allah berikan, menolak kejahatan
dengan kebaikan, orang yang bertaubat, beriman dan beramal soleh dan yang membalas
kejahatan dengan kebaikan.

3.  SYURGA NA’IM
 Syurga Na’im dicipta oleh Allah SWT dari perak putih. Diperuntukkan untuk orang yang

beriman dan beramal soleh, orang yang bertakwa serta yang selalu menolong agama Allah.

4.  SYURGA MA’WA
 Syurga Ma’wa dicipta oleh Allah dari zamrud hijau. Syurga Ma’wa diperuntukkan bagi mereka

yang selalu takut kepada Allah, dia benar-benar beriman dan beramal soleh serta takut kepada
kebesaran Allah SWT dan menahan diri dari menuruti hawa nafsu.

5.  SYURGA DARUSSALAM
 Syurga yang didiami oleh orang yang kuat iman dan islamnya, mengamalkan ayat-ayat al-Quran

dalam kehidupan seharian dan mengerjakan amal soleh.

6.  SYURGA DARUL MUqAMAH
 Syurga yang dicipta oleh Allah daripada permata putih bagi orang yang bersyukur kepada Allah.

Orang yang menetap di syurga ini tidak pernah merasa Lelah dan tidak merasa lesu.

7.  SYURGA AL-MAqAMUL AMIN
 Syurga yang disediakan bagi orang-orang yang bertakwa. Allah berfirman: “Sesungguhnya,

orang-orang yang bertakwa berada di dalam tempat yang aman.” (Ad-Dukhan: 51)

8.  SYURGA KHULDI
 Syurga yang diperuntukkan bagi orang-orang yang taat menjalankan perintah Allah dan

menjauhi larangannya.

26  |   SINAR ROHANI  |  BIL. 2/2022

BIL.2/2022  |  SINAR ROHANI  |  27

Mimbar

INDAHNYA  SYURGA
(TEKS KHUTBAH JUMAAT KHAS PKP 29/10/2021)

Sidang Jumaat yang berbahagia,

Marilah sama-sama kita bertakwa kepada Allah, dengan mentaati segala perintahnya dan meninggalkan
segala larangannya. Tajuk khutbah kita pada hari ini ialah;“indaHnya Syurga”.

Sidang Jumaat yang dikasihi allah Sekalian,

Syurga itu dipenuhi dengan segala keindahan dan kenikmatan yang dijanjikan oleh Allah SWT untuk para
hamba-Nya yang soleh dan beriman. Allah SWT berfirman dalam surah Al-Insan, ayat 20;

Maksudnya; “Dan apabila kamu melihat di sana (syurga), nescaya kamu akan melihat berbagai macam
kenikmatan dan kerajaan yang besar”.

Keindahan yang terdapat di dalam syurga adalah sesuatu yang tidak pernah dilihat oleh mata, tidak pernah
didengar oleh telinga, tidak pernah terlintas oleh hati dan tidak pernah terbayang oleh akal fikiran. Rasulullah
SAW bersabda:

BIL.2/2022  |  SINAR ROHANI  |  27

28  |   SINAR ROHANI  |  BIL.2/2022

Mimbar

Maksudnya; ”Allah tabaraka wa taala berfirman : Aku telah menyiapkan untuk hamba-hambaKu yang soleh
apa-apa yang belum pernah dilihat oleh mata, didengar oleh telinga dan belum pernah terlintas dalam
jantung hati manusia”.

Sidang Jumaat yang dimuliakan,

Terdapat banyak dalil-dalil dari sumber Al-Quran dan Hadis yang menyebut tentang keindahan dan
kenikmatan yang diperolehi oleh ahli syurga, antaranya ialah;

Pertama; Syurga yang bakal didiami oleh para penghuninya amatlah luas. Seluas langit-langit dan bumi,
sepertimana Allah SWT berfirman dalam surah Al-Hadid ayat 21 :

Maksudnya; ”berlumba-lumbalah kamu (mengerjakan amal-amal yang baik) untuk mendapat keampunan
dari tuhan kamu, dan mendapat syurga yang bidangnya seluas segala langit dan bumi, yang disediakan
bagi orang-orang yang beriman kepada Allah dan Rasul-rasulNya”.

kedua; Syurga bukan sahaja luas, tetapi binaan dan segala perhiasan di dalamnya terdiri daripada emas,
perak, permata, mutiara zamrud, wangian minyak kasturi, za’faran, dan segala perkara yang menyukakan
hati dan pandangan mata, para penghuninya pula sentiasa muda buat selama-lamanya.

Maksudnya; Kami (para sahabat Radiyallahuanhum) bertanya: “Syurga itu , binaanya (diperbuat) daripada
apa?” Beliau (Nabi SAW) menjawab: “ (Diperbuat daripada) batu bata dari perak dan emas, tanah liatnya
dari minyak kasturi yang harum, batu kerikilnya dari mutiara dan permata, debu (tanahnya) dari za’faran,
barangsiapa memasukinya, ia bersenang-senang (didalamnya) dengan tidak merasa jemu, (hidup) kekal
(didalamnya), tidak mati, pakaian-pakaian mereka (yang cantik) tidak (akan menjadi) lusuh, mereka
sentiasa muda, tidak dimamah (usia).

(Riwayat Attirmizi)

Sidang Jumaat yang dikasihi Sekalian,

yang ketiga; Suasana di dalam syurga dan tempat berehatnya amatlah cantik, selesa, nyaman, tenang,
tidak panas membakar dan tidak pula sejuk menggigil, sepertimana Allah SWT berfirman;

Maksudnya; ”Mereka berehat di dalam syurga dengan berbaring di atas pelamin-pelamin (yang berhias),
mereka tidak nampak di situ adanya matahari (usahkan hawa panasnya), dan tidak juga merasai suasana
yang terlampau sejuk”.

(Surah Al-Insan: Ayat 13)

keempat; Terdapatnya sungai-sungai yang indah, luar biasa di syurga dan amat jauh bandingannya
dengan sungai-sungai yang indah di dunia ini. Sungai di syurga terdiri daripada sungai susu, madu yang
bersih, segar, lazat yang tidak berubah rasa dan baunya. Kekal selama-selamanya. Tiada hujan, panas dan
segala perkara yang boleh mengurangkan rasa nikmatnya minuman di syurga. Ada pula sungai-sungai yang

28  |   SINAR ROHANI  |  BIL.2/2022

BIL.2/2022  |  SINAR ROHANI  |  29

Mimbar

berisi dari arak yang begitu lazat, yang tidak memabukkan sepertimana di dunia hari ini. Segalanya tak dapat
nak dibayangkan, cukuplah kepercayan, keyakinan kita akan benarnya janji-janji Allah SWT sebagaimana
telah dijelaskan dalam firman-Nya :

Maksudnya; Sifat syurga yang telah dijanjikan kepada orang-orang yang bertakwa (ialah seperti berikut):
ada padanya beberapa sungai dari air yang tidak berubah (rasa dan baunya), dan beberapa sungai dari
susu yang tidak berubah rasanya, serta beberapa sungai dari arak yang lazat bagi orang-orang yang
meminumnya, dan juga beberapa sungai dari madu yang suci bersih. dan ada pula untuk mereka di sana
segala jenis buah-buahan, serta keredaan dari tuhan mereka.

(Surah Muhammad: Ayat 15)

Sidang Jumaat yang dikasihi Sekalian,

yang kelima; Dianugerahkan pula buat ahli syurga pasangan yang cantik lagi sempurna rupa parasnya,
tingkah lakunya serta akhlaknya, iaitu bidadari-bidadari yang telah dijadikan khas oleh Allah SWT buat
mereka. Kecantikan, kesucian, keayuannya tidak dapat dikhayalkan atau digambarkan hakikatnya yang
sebenar oleh akal fikiran. Sepertimana Allah SWT berfirman:

Maksudnya; ”sedang di sisi mereka ada pula bidadari-bidadari yang tidak menumpukan pandangannya
melainkan kepada mereka (pasangannya-pasangannya), lagi yang amat indah luas matanya; (putih
kekuning-kuningan) seolah-olah mereka telur (burung kasuari) yang tersimpan dengan sebaik-baiknya”.

(Surah As-Saaffat: Ayat 48-49)

keenam; Seterusnya nikmat yang paling terbesar, bakal diperolehi oleh para penghuni syurga ialah dapat
melihat Allah SWT, sepertimana Allah SWT berfirman dalam Surah Al-Qiyaamah ayat 22-23:

Maksudnya; ”Pada hari akhirat itu, muka (orang-orang yang beriman) berseri-seri, melihat kepada
tuhannya”.

Dan Nabi SAW bersabda;

Maksudnya; ”Maka, pada waktu itu Allah membuka hijab (yang menutupi wajah-Nya Yang Maha Mulia) dan
penghuni syurga tidak pernah mendapatkan suatu (kenikmatan) yang lebih mereka sukai daripada melihat
(wajah) Allah”.

(Riwayat Muslim)

Inilah diantara keindahan dan kenikmatan yang akan dimiliki oleh para penghuni syurga dan ini semua
adalah nikmat-nikmat yang berkekalan, kekal abadi buat selama-lamanya. Oleh itu, dikesempatan hidup ini,
marilah sama-sama kita manfaatkan peluang yang ada ini untuk menjadi hambanya yang melaksanakan
segala suruhan-Nya dan meninggalkan segala larangan-Nya, dan banyak berdoa kepadanya supaya
dimasukkan ke dalam syurga-Nya, Rasulullah SAW bersabda:

BIL.2/2022  |  SINAR ROHANI  |  29

30  |   SINAR ROHANI  |  BIL.2/2022

Mimbar

Maksudnya:“Maka apabila kamu memohon syurga kepada Allah, maka mohonlah (syurga) al-Firdaus,
sebab (syurga) firdaus adalah syurga yang paling tengah dan yang paling tinggi, di atasnya ada arasy
(allah) arrahman, dan daripadanya terpancar sungai-sungai di syurga”.

(Riwayat Al-Bukhari )

Sidang Jumaat yang dikasihi Sekalian,

Terdapat amalan yang dapat menjauhkan diri kita semua dari terkena azab neraka, sepertimana Rasulullah
SAW bersabda:

Ertinya; “Barangsiapa menjaga solat (sunat) 4 rakaat sebelum solat zohor dan 4 rakaat solat (sunat)
sesudahnya, maka allah mengharamkan neraka (baginya)”.

(Hadis Sahih, Riwayat Abu Daud)

Cara untuk kita melaksanakan solat sunat empat rakaat tersebut ialah dengan kita solat dua rakaat lalu
memberi salam dan solat pula dua rakaat lalu memberi salam.

Sidang Jumaat yang dikasihi allah,

Untuk mengakhiri khutbah pada hari ini, marilah kita memohon doa perlindungan kepada Allah SWT
sepertimana yang telah diajarkan oleh Nabi SAW supaya kita semua dilindungi serta dihindari dari wabak
Covid-19 yang sedang melanda dunia dan negara kita;

Ya Allah! Kami berlindung denganMu daripada penyakit sopak, penyakit gila, penyakit kusta dan penyakit-
penyakit yang buruk.

30  |   SINAR ROHANI  |  BIL.2/2022

BIL. 2/2022  |  SINAR ROHANI  |  31

kisah cinta Sahabat
untuk menuju ke

SYURGA

Inspirasi

Terdapat banyak kisah yang menarik, betapa cintanya para sahabat untuk menuju ke syurga Allah SWT.
Antaranya:

i. kiSaH umair bin al-Humam keTika Perang badar

Ketika perang Badar, beliau mendengar Nabi SAW bersabda, “Bangkitlah kamu menuju syurga yang lebarnya
seluas langit dan bumi.” Umair bertanya, “Wahai Rasulullah, lebar syurga seluas langit dan bumi?” Beliau
menjawab, “Benar,” Umair berkata, “Hebat, hebat.” Rasulullah SAW bertanya, “Apa yang menyebabkan
kamu mengatakan ‘hebat, hebat’?” Umair menjawab, “Demi Allah, tidak wahai Rasulullah, aku hanya
berharap, mudah-mudahan aku termasuk penghuninya.” Rasulullah bersabda, “Sungguh, engkau termasuk
penghuni Surga.”

Umair lalu mengambil beberapa biji kurma dari tempat makanannya lalu menyuapnya. Kemudian dia
berkata, “Sekiranya aku masih hidup sehingga menghabiskan kurma ini, sungguh ini merupakan kehidupan
yang sangat panjang.” Lantas dia melemparkan kurma yang masih tersisa untuk maju berperang sehingga
gugur syahid.” (Riwayat Muslim, 1901)

ii. kiSaH amr bin al-JamuH keTika Perang uHud

Amr bin al-Jamuh RA termasuk di antara para sahabat yang memiliki alasan yang dibenarkan syariat untuk
tidak ikut serta berperang kerana beliau tempang. Namun keadaan ini tidak mengurangkan semangatnya
untuk tetap ikut beperang. Usaha anak-anaknya untuk menghalangnya juga tidak dipedulikannya. Akhirnya
Rasulullah SAW meminta persetujuan anak-anak Amr bin al-Jamuh untuk membiarkannya ikut berjihad, jika
dia sememangnya menginginkan mati syahid. Beliau pernah bertanya kepada Rasulullah SAW, “Bagaimana
pendapat, jika aku meninggal hari ini, dapatkah aku menginjak syurga dengan kakiku yang tempang ini?”
Rasulullah SAW menjawab, “Ya.” Kemudian Amr RA berkata, “Demi Allah yang telah mengutusmu dengan
al-Haq, insya Allah, aku benar-benar akan menginjakkan kakiku ini di syurga hari ini.” Kemudian Amr bin al-
Jamuh RA terjun ke medan tempur sehingga akhirnya keinginan beliau untuk syahid tercapai. (Diriwayatkan
oleh Ibn al-Mubarak dalam Kitab al-Jihad, hlm. 69; Ibnu Hisyam, 3/132)

iii. kiSaH Ja’far abi Talib, diberi SayaP dalam Syurga

Ketika Zaid bin Harithah gugur syahid, lalu Ja’far bin Abu Talib mengambil bendera pasukan dan terus berjuang
dengan hebatnya tanpa ada tolok bandingan. Apabila keadaan peperangan semakin gawat, beliau terjun
dari kudanya dan terus berlawan sehingga terputus tangan kanannya. Beliau mencapai bendera dengan
tangan kirinya dan terus berjuang sehingga tangan kirinya pula putus, lalu dikendongnya bendera dengan
kedua-dua lengannya. Sehingga saat Ja’far terbunuh, beliau masih lagi mengangkat bendera pasukan
Islam. Dikatakan bahawa seorang tentera Rom mencantas Ja’far dengan satu pukulan yang kuat sehingga

Datuk Dr. Haji Zulkifli Mohamad
Al-Bakri

32  |   SINAR ROHANI  |  BIL.2/2022

terbelah dua tubuhnya. Allah telah menggantikan untuk beliau dua sayap yang digunakannya untuk terbang
ke mana sahaja di dalam syurga. Oleh kerana itu, beliau dikenali dengan gelaran ‘Ja’far al-Tayyar’ dan juga
‘Ja’far Zu al-Janahain’ (yang mempunyai dua sayap).

(Lihat al-rahiq al-Makhtum, hlm. 672)

iv. kiSaH abdullaH bin raWaHaH, mencamPak makanan

Apabila Ja’far terbunuh setelah mempamerkan keperwiraan yang luar biasa, bendera diambil pula oleh
Abdullah bin Rawahah. Beliau maju ke hadapan sambil menunggang kudanya. Beliau cuba untuk turun
dari kudanya, tetapi jiwanya mula teragak-agak untuk berbuat demikian, sehingga beliau menyengetkan
tubuhnya sambil mengungkapkan syair:

 Aku bersumpah hai jiwa, turunlah kamu

  Sama ada terpaksa atau rela hati

 Tidakkah manusia sudah bertempik menjerit melolong

  Mengapa kulihat engkau bencikan syurga

Lalu, beliau pun turun. Seorang sepupunya datang membawa sekeping daging dan berkata, “Kuatkan
tubuhmu dengan memakan daging ini kerana engkau telah berhempas-pulas dalam peperangan ini.”
Abdullah mengambil daging itu dan digigitnya sekali, kemudian dibuangnya dari tangannya. Setelah itu,
beliau mencapai pedangnya lalu maju ke hadapan dan berjuang sehingga terbunuh syahid.

(Lihat al-rahiq al-Makhtum, hlm. 673)

Inspirasi

BIL. 2/2022  |  SINAR ROHANI  |  33

kempen masuk
Syurga Sekeluarga

Dalam al-Quran Allah memerintahkan kepada kita
agar memelihara diri dan keluarga agar tidak

dihumban ke dalam neraka. Penekanan lafaz ahli
keluarga seakan satu kempen untuk masuk syurga

sekeluarga. Firman Allah:

Wahai orang-orang yang beriman!
Peliharalah diri kamu dan keluarga

kamu dari neraka yang bahan
bakarnya ialah manusia

dan batu (berhala).

(Surah al-Tahrim: 6)

dr. aHmad SanuSi aZmi
univerSiTi SainS iSlam malaySia

Poster

34  |   SINAR ROHANI  |  BIL. 2/2022

Doa

doa agar
Sekeluarga maSuk

Syurga

Maksudnya :-

“Wahai Tuhanku! Jadikanlah daku orang
yang mendirikan sembahyang dan

demikianlah juga zuriat keturunanku.
Wahai Tuhan kami, perkenankanlah

doa permohonanku.

Surah Ibrahim ayat 40